ПЛАН БОРАВКА ДЕЦЕ НА ОТВОРЕНОМ ЗА РАДНУ 2024-2025.ГОДИНУ

 За дечији развој и дечије здравље важан је боравак деце на отвореном, слободна игра, шетње, и разне активности.

Велику пажњу посвећујемо боравку и активностима на свежем ваздуху и трудимо се да га спроводимо током радне године . Боравак деце на отвореном утиче на боље функционисање органа дисања.

Циљеви и задаци боравка деце на отвореном:

* Правилан развој организма,
* развој моторике,
* развој чула,
* проширивања сазнајног искуства,
* развој психофизичких способности,
* брзине,
* окретности,
* снаге,
* издржљивости,
* прецизности,
* развој социјалне и емоционалне стабилности,
* упознавање природе,....

Боравком деце на отвореном подстиче се трошење вишка енергије. Велика је предност за физичко и емотивно здравље деце повезивање са природом.Кроз активности на отвореном развијају се вештине и способности, развија се креативност (јер игре на отвореном детету пружају слободу у изражавању) дете истражује,машта, процењује опасности у свету који га окружује.

Зависно од временских услова боравак деце на свежем ваздуху је неопходан сваког дана, најмање пола сата. Активности су прилагођене дечијем узрасту, деца бирају игре и активности као што су:

-Слушање прича и певање песама у дворишту ,драматизације,

-Игре меморије са предметима из природе, бројање предмета из природе,...

-Истраживачке активности- посматрамо околину, упознајемо свет око нас, биљке, животиње, сакупљамо лишће, орахе (плодове); пратимо промене у природи, развијамо еколошку свест,....

-Упознајемо правила понашања у саобраћају, саобраћајне знакове у околини;

-Правимо хербаријум, инсектаријум;

-Сензоперцептивне активности,

-Спортске игре- спортски дан (такмичарске игре);

-Радионице са родитељима (за 8.март,Васкрс,садимо цвеће, еколошке радионице,...);

-Маскенбал (деца и родитељи),

-Излети до четерешке шуме са или без родитеља, до парка Љубичево (Хиподром) са родитељима,...

-Дуготрајно ходање- шетња кроз насеље,....;

-Шетње до оближњег игралишта (стадиона) -упознајемо фудбалско игралиште, тениске терене, за рукомет, кошарку (играмо фудбал,тенис,...);

-Посета друштвеним установама, приватним предузећима у насељу- обилазак бензинске пумпе, ватрогасне станице, поште, пољопривредног домаћинства, ветеринарске станице ,занатлија, продавница, Центру за социјални рад, Библиотеке, Општине;

-У дворишту ПУ изводе се различите моторичке активности: превентивно телесно вежбање, различити облици кретања (ходање,трчање,...), покретне, традиционалне игре;

-Игре по справама у дворишту ПУ: полигон, ходање по греди, пењање на рипстол, тобоган, спуштање са тобогана,љуљашке,...;

-Дружење са децом и васпитним особљем из другог објекта „Пчелица“-Александровац кроз заједничке манифестације на отвореном;

-У зимским условима када има снега излазићемо да се играмо на снегу-грудвање ,санкање,прављење Снешка Белића;

-Ликовне активности (развијају се ликовно графичке способности)-осликавање бетона, игре отискивања шаке, стопала по бетону, песку, снегу и целог тела,сликање на отвореном,....;

-Завршна приредба за предшколце на отвореном -у дворишту.

У случају неповољне епидемиолошке ситуације васпитно образовни рад обављаће се преко фејсбук странице „Моравски цветићи“, вибер групе, телефона.